**IRODALOM PROJEKT-VIZSGA 10. ÉVFOLYAM, 2018.**

A vizsgára beugró az 5 epochavers egyikének kisorsolt felmondása!

A vizsga kb. 10 perces projektbeszámoló.

A lehetséges feladatok közül egyet kell választani, a vizsgára a kész, megvalósított munkát kell hozni, és maga a vizsga a többiek előtti (5 perces) prezentáció, melynek során az elkészült művet kell bemutatni (az alapkoncepciót, annak kialakítását, a munkafolyamatot, az elméleti hátteret rögzítő „tanulmány” tartalmát, és az elkészült műveket).

Készíts feladattervet, végezz kutatást az adott témában vagy formával kapcsolatban, gyűjts ötletlistát, majd írj munkanaplót (mikor, mivel, mennyi időt foglalkoztál) Rögzítsd, tüntesd fel a forrásokat, hivatkozásokat!

Számítunk arra, hogy a felkészülés alatt konzultálsz a tanároddal, amikor is tisztázhatod ötleted részleteit, felépítését, megvalósítását.

Választható feladatok:

**Esszéírás:** Négy-öt gépelt oldal terjedelem, kb. 2000 szó

1. A **szabadság** gondolata, hiánya, fokozatai, megjelenési formája Az arany emberben és/vagy Az ember tragédiájában.
2. A Hamlet értelmezési lehetőségei – a **dráma** műnemének, tematikájának, előadásának, vagy a belőle készült film(ek) elemző bemutatása,

- az esszé műfajának ismerete, alkalmazása.

**Rajzos feladatok:**

1. Képregény alkotása **epikus mű** alapján, tagolásában figyelembe véve a **legfontosabb** szerkezeti részeket és a fordulatokat.

- Tíz kicsi néger, valamelyik Rejtő-regény, Az arany ember, Az isten háta mögött vagy más karrierregény (javaslat: F. Scott Fitzgerald: A nagy Gatsby).

A választott műből a kiválasztott részeket kell megjeleníteni, kb. 25-30 képet megrajzolva.

1. Hat plakátterv valós Hamlet- , Antigoné- vagy Madách-előadásokhoz,

- ezt nyilván megelőzi valamennyi kutatómunka a hazai és külföldi előadásokról,

- a plakátnak tanúskodnia kell a drámai alapfogalmak (drámai konfliktus, jellem, szerkezet, tér és idő) értelmezéséről, esetleg a korhűségről, az adott kultúra tükröződéséről).

**Összeállítás:**

1. Tematikus (pl. Titok) irodalmi est összeállítása kortársaitok számára – A választott témához illő irodalmi művek összegyűjtése, az est megszerkesztése, legalább négy-öt irodalmi mű bemutatása (azaz az esthez való kiválasztás és kapcsolódás a többi műhöz), összesen kb. 18-20 irodalmi művel,

- figyelembe kell venni, hogy az elképzelt hallgatóságot, mi az alkalom, hol zajlik a rendezvény, ki(k) lenne (lennének) az előadó(k), továbbá milyen más hatásokat vonnál be (zene, látvány, stb.).

**Értékelés**:

megvalósítás, a „termék”: 60%,

folyamat, munkanapló, konzultáció: 10%

prezentáció: 20%,

vers 10%

**Leadás előző nap, csütörtök, 20 óra.**

**Vizsga: 2019. június 14. péntek 14 óra, hely: negyedik emelet, 11. ny kisiskola**

**Konzultáció személyesen,**

**esetleges tanácsok e-mailben:**

**juhasz.ivan@gmail.com**

bodonczy@gmail.com

Jó munkát, sok sikert! Bodonczy Andrea, Juhász Iván